Uenigheden om de offentlige overenskomster kan ende med, at en stor del af de statsansatte bliver lockoutet.

Ifølge Politiken gør innovationsminister Sophie Løhde (V) klar til en lockout "på hele statens område". Det fremgår af en intern mail sendt til embedsmænd i Økonomi- og Indenrigsministeriet, som avisen har set.

Det fremgår ikke af mailen, hvor mange arbejdspladser og ansatte der kan blive omfattet af en eventuel lockout.

Sophie Løhde (V) har onsdag formiddag klokken 11 indkaldt til pressebriefing om overenskomstforhandlingerne i Finansministeriet.

En eventuel lockout skal varsles en måned i forvejen.

Husk at købe chokolade: Sådan kan storkonflikten lamme Danmark